**Stidda d’amuri**

Stidda d’amuri   
stidda rilucenti  
calata ‘nterra  
di lu pararisu  
suspiranu ppì ttia  
tutti li genti  
e in ogni vucca  
nasciinu suspiri

Ju quannu   
vitti a ttia  
stidda d’amuri  
i chiangiri stu cori  
nun sapi fari.  
Di lu to cori  
rapimi li porti  
ca vaiu ppì circari  
la me sorti

Cu ti la fici sta  
vuccuzza duci  
cu ti lu fici stu  
nasiddu beddu  
cu l’occhi a pampinedda  
ma riristi   
e d’indra lu me cori  
mi trasisti  
ju quannu vitti a ttia  
stidda d’amuri  
i chiangiri stu cori   
nun sapi fari.

Di lu to cori   
rapimi li porti  
ca vaiu ppì circari  
la me sorti.